Ir-Regolament tal-Kummissjoni (KE) Numru 717/2001
tal-10 ta’ April 2001
li jemenda r-Regolament (KE) Numru 790/2000 li jistabbilixxi l-istandard għall-marketing tat-tadam
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Numru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex [1], kif l-aħħar emendat bir-Regolament (KE) Numru 2826/2000 [2], u partikularment Artikolu 2(2) tiegħu,
Billi:
(1) L-Anness tar-Regolament tal-Kummissjoni (KE) Numru 790/2000 tal-14 ta’ April 2000 li jistabbilixxi l-istandard għat-tqegħid tat-tadam fis-suq [3] jistabbilixxi dispożizzjonijiet dwar il-klassifikazzjoni tat-tadam.
(2) Sabiex tkun assigurata t-trasparenza fis-suq dinji, dawk id-dispożizzjonijiet għandhom jiġu emendati. L-istandard għat-tadam irrakkomandat mill-Kommissjoni Ekonomika tan-Nazzjonijiet Uniti għall-Ewropa kienu reċentement emendati sabiex jordna li ċ-cherry tomatoes ma ġhandhomx ikollhom qasmiet li jkunu għalqu, lanqas fil-Klassi II.
(3) Il-miżuri ntiżi f’dan ir-Regolament huma skond l-opinjoni tal-Kumitat ta’ Ġestjoni dwar il-Frott u l-Ħxejjex,
ADOTTAT DAN IR-REGOLAMENT:
Artikolu 1
It-tielet inċiż tal-punt (iii) (il-Klassi II) tal-Parti B (il-Klassifikazzjoni) tat-titolu II (Dispożizzjonijiet li jikkonċernaw il-kwalità) ta’ l-anness tar-Regolament (KE) Numru 790/2000 huwa mibdul bit-test li ġej:
"- qasmiet li jkunu għalqu ta’ mhux aktar minn 3 cm tul għal tadam tond tawwali jew irrigat."
Artikolu 2
Dan ir-Regolament ghandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament ghandu japplika mil-ewwel jum tat-tieni xhar minn meta jidħol fis-seħħ.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ April 2001.